Свиње су често држане на ратним бродовима као извор свежег меса. Тирпиц се налазио на СМС "Дрездену" када је овај брод послат у јужни Атлантик да се придружи снагама вицеадмирала Максимилијана фон Шпеа у нападима на савезничке трговачке бродове. "Дрезден" се први пут сусрео са "Глазговом" у бици код Коронела, у којој је немачка флота извојевала победу. Након тога је претрпела пораз у бици за Фокландска острва, али је бржи "Дрезден" успео да умакне. У заливу Камберленд на чилеанском острву -{Más a Tierra}- (данас познато као Острво Робинзона Крусоа), су га уочили ХМС "Глазгов" и ХМС "Кент" поред јужноамеричке обале 15. марта 1915. Немци су сами потопили свој брод, а Тирпиц је остала на њему док је брод тонуо.